CELEX: 32010D0467
Language: el
Date: 2010-08-17 00:00:00
Title: 2010/467/ΕΕ: Απόφαση της Επιτροπής, της 17ης Αυγούστου 2010 , για τροποποίηση της απόφασης 2007/365/ΕΚ όσον αφορά τα ευπαθή φυτά και τα μέτρα που πρέπει να λαμβάνονται σε περιπτώσεις εντοπισμού του Rhynchophorus ferrugineus (Olivier) [κοινοποιηθείσα υπό τον αριθμό Ε(2010) 5640]

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 226/42
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Αυγούστου 2010
   για τροποποίηση της απόφασης 2007/365/ΕΚ όσον αφορά τα ευπαθή φυτά και τα μέτρα που πρέπει να λαμβάνονται σε περιπτώσεις εντοπισμού του Rhynchophorus ferrugineus (Olivier)
   [κοινοποιηθείσα υπό τον αριθμό Ε(2010) 5640]
   (2010/467/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος,
   Εκτιμώντας τα ακόλουθα:
   
               (1)
            
            
               Με την απόφαση 2007/365/ΕΚ της Επιτροπής (2) ζητείται από τα κράτη μέλη να λάβουν μέτρα για την προστασία τους από την εισαγωγή και εξάπλωση του Rhynchophorus ferrugineus (Olivier) (στο εξής: «ο εν λόγω οργανισμός»). Επιπλέον, τα κράτη μέλη οφείλουν να πραγματοποιούν επίσημες ετήσιες επισκοπήσεις για την παρουσία του εν λόγω οργανισμού ή για ενδείξεις προσβολής φυτών του είδους Palmae από τον εν λόγω οργανισμό στο έδαφός τους και να κοινοποιούν στην Επιτροπή και τα άλλα κράτη μέλη τα αποτελέσματα αυτών των επισκοπήσεων.
            
         
               (2)
            
            
               Οι επίσημες ετήσιες επισκοπήσεις που διεξήχθησαν το 2009 από τα κράτη μέλη δείχνουν ότι ο εν λόγω οργανισμός έχει μολύνει επίσης φυτά της οικογένειας Palmae που δεν ορίζονται ως ευπαθή φυτά στην απόφαση 2007/365/ΕΚ. Επομένως, είναι αναγκαίο, τα φυτά που ανήκουν στην οικογένεια Palmae να συμπεριληφθούν στον κατάλογο ευπαθών φυτών της απόφασης 2007/365/ΕΚ, έτσι ώστε να μπορούν να προβλεφθούν στην εν λόγω απόφαση μέτρα έκτακτης ανάγκης για τα είδη αυτά.
            
         
               (3)
            
            
               Από τις αποστολές της Επιτροπής στα κράτη μέλη, ιδίως το 2009, διαπιστώθηκε ότι τα αποτελέσματα από την εφαρμογή της απόφασης 2007/365/ΕΚ δεν ήταν απολύτως ικανοποιητικά όσον αφορά τα μέτρα που πρέπει να λαμβάνονται σε περιπτώσεις εντοπισμού της του εν λόγω οργανισμού. Εκτός από τις διαπιστώσεις αυτών των αποστολών, η Επιτροπή έλαβε περαιτέρω πληροφορίες για τις μεθόδους ελέγχου, περιορισμού και εξάλειψης του εν λόγω οργανισμού, τον Ιανουάριο του 2010, από ομάδα εμπειρογνωμόνων που συνέστησε η Επιτροπή για να την υποστηρίξει στο εν λόγω θέμα, η οποία συμπεριλαμβάνει εμπειρογνώμονες από τα κράτη μέλη που πλήττονται από τον εν λόγω οργανισμό, και τον Μάιο του 2010, με την ευκαιρία ενός διεθνούς συνεδρίου για τον εν λόγω οργανισμό που έγινε στην Ισπανία. Λαμβάνοντας υπόψη τα αποτελέσματα αυτών των αποστολών και τις πληροφορίες που δόθηκαν το 2010 είναι αναγκαίο να γίνουν ορισμένες τροποποιήσεις στην απόφαση 2007/365/ΕΚ.
            
         
               (4)
            
            
               Οι πληροφορίες που δόθηκαν το 2009 και το 2010 συνηγορούν στο ότι ο κίνδυνος ενδεχόμενης διάδοσης του εν λόγω οργανισμού μέσω της εισαγωγής ευπαθών φυτών από τρίτες χώρες ή από περιοχές τρίτων χωρών που δεν είναι απαλλαγμένες από τον εν λόγω οργανισμό δεν μπορεί, λόγω της κρυπτογενούς βιολογίας του εν λόγω οργανισμού, να μειωθεί αποτελεσματικά με κατάλληλες προληπτικές αγωγές. Οι αγωγές αυτές δεν αποτρέπουν επαρκώς τη διάδοση του εν λόγω οργανισμού από ευπαθή φυτά που έχουν προσβληθεί, αλλά δεν παρουσιάζουν συμπτώματα. Επομένως, είναι αναγκαίο να τοποθετούνται τα ευπαθή φυτά που εισάγονται από αυτές τις τρίτες χώρες ή από αυτές τις περιοχές τρίτων χωρών σε κάποιο χώρο στην Ένωση, που να υπάρχει πλήρης φυσική προστασία.
            
         
               (5)
            
            
               Στις περιπτώσεις που ο εν λόγω οργανισμός εμφανίζεται σε ένα κράτος μέλος ή σε τμήμα ενός κράτους μέλους, όπου η παρουσία του ήταν προηγουμένως άγνωστη, το οικείο κράτος μέλος πρέπει άμεσα, και σε κάθε περίπτωση εντός πέντε ημερών, να το κοινοποιήσει στην Επιτροπή και τα άλλα κράτη μέλη. Για το σκοπό αυτό, πρέπει επίσης να εξασφαλίζεται η άμεση ενημέρωση του αρμόδιου επίσημου φορέα του εν λόγω κράτους μέλους. Στις περισσότερες περιπτώσεις, το οικείο κράτος μέλος πρέπει επίσης να καθορίζει οριοθετημένη περιοχή και να καταρτίζει και να εφαρμόζει σχέδιο δράσης. Με σκοπό τη διευκόλυνση μιας ολοκληρωμένης προσέγγισης για την εξάλειψη του οργανισμού, το σχέδιο δράσης πρέπει να περιέχει όλα τα μέτρα, την αιτιολόγηση αυτών των μέτρων, την περιγραφή της κατάστασης και τα επιστημονικά στοιχεία και τα κριτήρια βάσει των οποίων επιλέχτηκαν τα εν λόγω μέτρα.
            
         
               (6)
            
            
               Ωστόσο, σε ορισμένες περιπτώσεις ενδέχεται να εντοπίζονται ως προσβεβλημένα μόνο φυτά που ανήκουν σε ένα φορτίο, σε περιοχή στην οποία η παρουσία του εν λόγω οργανισμού ήταν προηγουμένως άγνωστη, σε ακτίνα 10 χιλομέτρων από τα εν λόγω φυτά που έχουν προσβληθεί, να συνδέεται η μόλυνση με φορτίο που μετακινήθηκε πρόσφατα στην περιοχή αυτή και το φορτίο αυτό να έχει ήδη προσβληθεί από τον εν λόγω οργανισμό πριν από τη μετακίνηση. Στις εν λόγω περιοχές, και μόνον όπου δεν υπάρχει κίνδυνος διάδοσης του εν λόγω οργανισμού, τα κράτη μέλη πρέπει να έχουν τη δυνατότητα να αποφασίζουν να μην ορίζουν οριοθετημένη περιοχή και να περιορίζουν τα επίσημα μέτρα στην καταστροφή του προσβεβλημένου υλικού και να εφαρμόζουν ένα πρόγραμμα εντατικοποιημένων επιθεωρήσεων καθώς και ιχνηλάτησης σχετικού φυτικού υλικού.
            
         
               (7)
            
            
               Με σκοπό την υποβολή στην Επιτροπή και στα άλλα κράτη μέλη λεπτομερών πληροφοριών για την εξάπλωση του εν λόγω οργανισμού και για τα επίσημα μέτρα που λαμβάνονται για τον περιορισμό ή την εξάλειψή του, τα οικεία κράτη μέλη πρέπει να υποβάλλουν τις ετήσιες επίσημες επισκοπήσεις στην Επιτροπή, συνοδευόμενες από επικαιροποιημένα σχέδια δράσης και, όπου ενδείκνυται, επικαιροποιημένο κατάλογο των οριοθετημένων περιοχών, συμπεριλαμβανομένης της περιγραφής και της χωροταξικής θέσης αυτών των περιοχών.
            
         
               (8)
            
            
               Συνεπώς, η απόφαση 2007/365/ΕΚ πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2007/365/ΕΚ τροποποιείται ως εξής:
   
               1)
            
            
               στο άρθρο 1, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           “ευπαθή φυτά”: τα φυτά, εκτός από τους καρπούς και τους σπόρους, των οποίων η διάμετρος βλαστού στη βάση είναι μεγαλύτερη από 5 cm και ανήκουν στα είδη Arecastrum romanzoffianum (Cham) Becc, Arenga pinnata, Borassus flabellifer, Brahea armata, Butia capitata, Calamus merillii, Caryota maxima, Caryota cumingii, Chamaerops humilis, Cocos nucifera, Corypha gebanga, Corypha elata, Elaeis guineensis, Howea forsteriana, Jubea chilensis, Livistona australis, Livistona decipiens, Metroxylon sagu, Oreodoxa regia, Phoenix canariensis, Phoenix dactylifera, Phoenix theophrasti, Phoenix sylvestris, Sabal umbraculifera, Trachycarpus fortunei και Washingtonia spp.·»·
                        
                     
         
               2)
            
            
               το άρθρο 5 αντικαθίσταται από το ακόλουθο κείμενο:
               «Άρθρο 5
               Επισκοπήσεις και κοινοποιήσεις
               1.   Τα κράτη μέλη πραγματοποιούν επίσημες ετήσιες επισκοπήσεις για την παρουσία του εν λόγω οργανισμού ή για ενδείξεις προσβολής από τον εν λόγω οργανισμό σε φυτά του είδους Palmae στην επικράτειά τους.
               Με την επιφύλαξη του άρθρου 16 παράγραφος 2 της οδηγίας 2000/29/ΕΚ, τα αποτελέσματα των επισκοπήσεων αυτών κοινοποιούνται στην Επιτροπή και στα άλλα κράτη μέλη έως τις 28 Φεβρουαρίου κάθε έτους. Στα κράτη μέλη στα οποία ο εν λόγω οργανισμός είναι παρών, η κοινοποίηση πρέπει να συνοδεύεται από:
               
                           α)
                        
                        
                           επικαιροποιημένη εκδοχή των σχεδίων δράσης που έχουν θεσπιστεί σύμφωνα με το άρθρο 6 παράγραφος 1·
                        
                     
                           β)
                        
                        
                           επικαιροποιημένο κατάλογο των οριοθετημένων περιοχών που έχουν καθοριστεί σύμφωνα με το άρθρο 6 παράγραφος 1, συμπεριλαμβανομένων των επικαιροποιημένων πληροφοριών για την περιγραφή και τη χωροταξική θέση τους (συμπεριλαμβανομένων των χαρτών).
                        
                     2.   Τα κράτη μέλη εξασφαλίζουν ότι εικαζόμενη ή πραγματική εμφάνιση του εν λόγω οργανισμού σε περιοχή της επικράτειάς τους κοινοποιείται άμεσα στον αρμόδιο επίσημο φορέα του οικείου κράτους μέλους.
               3.   Με την επιφύλαξη του άρθρου 16 παράγραφος 2 της οδηγίας 2000/29/ΕΚ, τα κράτη μέλη, σε κάθε περίπτωση και εντός πέντε ημερών, κοινοποιούν γραπτώς στην Επιτροπή και τα άλλα κράτη μέλη την πραγματική εμφάνιση του εν λόγω οργανισμού σε περιοχή της επικράτειάς τους στην οποία η παρουσία του ήταν προηγουμένως άγνωστη.»·
            
         
               3)
            
            
               το άρθρο 6 αντικαθίσταται από το ακόλουθο κείμενο:
               «Άρθρο 6
               Μέτρα εξάλειψης, οριοθετημένες περιοχές και σχέδια δράσης
               1.   Όταν, από τα αποτελέσματα των επισκοπήσεων που αναφέρονται στο άρθρο 5 παράγραφος 1, τις κοινοποιήσεις που αναφέρονται στο άρθρο 5 παράγραφος 2 ή τις πληροφορίες από κάθε άλλη πηγή, υπάρχει ένδειξη παρουσίας του εν λόγω οργανισμού στην επικράτεια ενός κράτους μέλους, το εν λόγω κράτος μέλος, χωρίς καθυστέρηση:
               
                           α)
                        
                        
                           ορίζει οριοθετημένη περιοχή σύμφωνα με το σημείο 1 του παραρτήματος ΙΙ·
                        
                     
                           β)
                        
                        
                           καταρτίζει και εφαρμόζει σχέδιο δράσης στην εν λόγω οριοθετημένη περιοχή, σύμφωνα με το σημείο 3 του παραρτήματος ΙΙ, συμπεριλαμβανομένων των επίσημων μέτρων σύμφωνα με το σημείο 2 του παραρτήματος ΙΙ.
                        
                     2.   Όταν ένα κράτος μέλος ορίζει οριοθετημένη περιοχή και καταρτίζει σχέδιο δράσης σύμφωνα με την παράγραφο 1, κοινοποιεί αυτά στην Επιτροπή και στα άλλα κράτη μέλη εντός ενός μηνός από την κοινοποίηση σύμφωνα με το άρθρο 5 παράγραφος 3. Η κοινοποίηση αυτή περιλαμβάνει περιγραφή της οριοθετημένης περιοχής, χάρτη και το σχέδιο δράσης.
               3.   Τα κράτη μέλη εξασφαλίζουν την εφαρμογή του σχεδίου δράσης και των τεχνικών μέτρων που αναφέρονται στην παράγραφο 1 στοιχείο β) από τεχνικά καταρτισμένους και δεόντως εξουσιοδοτημένους δημόσιους υπαλλήλους και/ή εξειδικευμένους φορείς ή παράγοντες ή, τουλάχιστον, υπό την άμεση εποπτεία των αρμόδιων επίσημων φορέων.
               4.   Τα κράτη μέλη μπορούν να παρεκκλίνουν από την υποχρέωση ορισμού οριοθετημένης περιοχής που αναφέρεται στην παράγραφο 1 στοιχείο α) σε περιπτώσεις που οι επισκοπήσεις που αναφέρονται στο άρθρο 5 παράγραφος 1, οι κοινοποιήσεις που αναφέρονται στο άρθρο 5 παράγραφος 2 ή οι πληροφορίες από κάθε άλλη πηγή αποδεικνύουν ότι:
               
                           α)
                        
                        
                           μόνο φυτά που ανήκουν σε ένα φορτίο ευπαθών φυτών εντοπίστηκαν προσβεβλημένα, σε περιοχή ακτίνας 10 χιλιομέτρων από τα προσβεβλημένα φυτά, στην οποία η παρουσία του εν λόγω οργανισμού ήταν προηγουμένως άγνωστη·
                        
                     
                           β)
                        
                        
                           το εν λόγω φορτίο εισήχθη στην οικεία περιοχή το πολύ πέντε μήνες πριν και είχε προσβληθεί ήδη πριν από την εισαγωγή και
                        
                     
                           γ)
                        
                        
                           λαμβάνοντας υπόψη έγκυρες επιστημονικές αρχές, τη βιολογία του εν λόγω οργανισμού, το επίπεδο προσβολής, την εποχή του έτους και τη συγκεκριμένη κατανομή των ευπαθών φυτών στο οικείο κράτος μέλος, δεν υπήρξε κίνδυνος εξάπλωσης του εν λόγω οργανισμού μετά την εισαγωγή του προσβεβλημένου φορτίου στην περιοχή.
                        
                     Στις περιπτώσεις αυτές, τα κράτη μέλη καταρτίζουν σχέδιο δράσης σύμφωνα με το παράρτημα ΙΙ σημείο 3, όμως μπορούν να αποφασίζουν να μην ορίσουν οριοθετημένη περιοχή και να περιορίσουν τα επίσημα μέτρα που αναφέρονται στο παράρτημα ΙΙ σημείο 3 στην καταστροφή του προσβεβλημένου υλικού, τη διενέργεια προγραμμάτων εντατικοποιημένων επιθεωρήσεων σε περιοχή ακτίνας τουλάχιστον 10 χιλιομέτρων από την εστία προσβολής και την ανίχνευση σχετικού φυτικού υλικού»·
            
         
               4)
            
            
               τα παραρτήματα της απόφασης 2007/365/ΕΚ τροποποιούνται σύμφωνα με το παράρτημα της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Αυγούστου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 139 της 31.5.2007, σ. 24.
   
      ΠΑΡΑΡΤΗΜΑ
      Τα παραρτήματα της απόφασης 2007/365/ΕΚ τροποποιούνται ως εξής:
      
                  1.
               
               
                  στο παράρτημα I, το σημείο 2 στοιχείο δ) αντικαθίσταται από το ακόλουθο κείμενο:
                  
                              «δ)
                           
                           
                              αν έχουν εισαχθεί σύμφωνα με το σημείο 1 στοιχείο γ) του παρόντος παραρτήματος, τα φυτά βρίσκονταν από τη στιγμή της εισαγωγής τους στην Ένωση σε τόπο παραγωγής σε ένα κράτος μέλος επί τουλάχιστον ένα χρόνο πριν από τη μετακίνηση, στη διάρκεια του οποίου:
                              
                                          i)
                                       
                                       
                                          τα ευπαθή φυτά ήταν τοποθετημένα σε χώρο με πλήρη φυσική προστασία από την εισαγωγή και/ή την εξάπλωση του εν λόγω οργανισμού και
                                       
                                    
                                          ii)
                                       
                                       
                                          δεν παρατηρήθηκαν ενδείξεις παρουσίας του εν λόγω οργανισμού κατά τις επίσημες επιθεωρήσεις που διενεργούνται τουλάχιστον κάθε τρεις μήνες.»
                                       
                                    
                        
            
                  2)
               
               
                  στο παράρτημα II, το σημείο 2 αντικαθίσταται από το ακόλουθο κείμενο:
                  «2.   Επίσημα μέτρα στις οριοθετημένες περιοχές
                  
                  Τα επίσημα μέτρα που λαμβάνονται στις οριοθετημένες περιοχές, όπως αναφέρονται στο άρθρο 6 παράγραφος 1 στοιχείο β), πρέπει να περιλαμβάνουν τα ακόλουθα:
                  
                              α)
                           
                           
                              κατάλληλα μέτρα με στόχο την εξάλειψη του εν λόγω οργανισμού, συμπεριλαμβάνοντας τα ακόλουθα:
                              
                                          i)
                                       
                                       
                                          καταστροφή ή, όπου ενδείκνυται, πλήρης μηχανική εξυγίανση των προσβεβλημένων ευπαθών φυτών·
                                       
                                    
                                          ii)
                                       
                                       
                                          μέτρα για την πρόληψη της εξάπλωσης του εν λόγω οργανισμού κατά τη διάρκεια των ενεργειών καταστροφής ή εξυγίανσης, με την εφαρμογή χημικών αγωγών στις όμορες περιοχές·
                                       
                                    
                                          iii)
                                       
                                       
                                          κατάλληλη αγωγή στα προσβεβλημένα ευπαθή φυτά·
                                       
                                    
                                          iv)
                                       
                                       
                                          όπου ενδείκνυται, μαζική παγίδευση φερομόνης στις μολυσμένες περιοχές·
                                       
                                    
                                          v)
                                       
                                       
                                          όπου ενδείκνυται, αντικατάσταση ευπαθών φυτών από μη ευπαθή φυτά·
                                       
                                    
                                          vi)
                                       
                                       
                                          κάθε άλλο μέτρο που μπορεί να συμβάλλει στην εξάλειψη του εν λόγω οργανισμού·
                                       
                                    
                        
                              β)
                           
                           
                              μέτρα για την εντατική παρακολούθηση της παρουσίας του εν λόγω οργανισμού, με κατάλληλες επιθεωρήσεις και μεθόδους, συμπεριλαμβανομένης της παγίδευσης, με τη χρήση φερομόνης τουλάχιστον στις περιοχές που έχουν προσβληθεί·
                           
                        
                              γ)
                           
                           
                              όπου ενδείκνυται, ειδικά μέτρα για την αντιμετώπιση κάθε ευλόγως αναμενόμενης ιδιαιτερότητας ή περιπλοκής, για την πρόληψη, την παρεμπόδιση ή την καθυστέρησή της, ιδίως αυτών που αφορούν την προσβασιμότητα και την κατάλληλη εξάλειψη όλων των ευπαθών φυτών που έχουν προσβληθεί ή υπάρχει υπόνοια προσβολής τους, ανεξάρτητα από την τοποθεσία τους, το δημόσιο ή ιδιωτικό ιδιοκτησιακό καθεστώς τους ή το άτομο ή την οντότητα που έχει την ευθύνη γι’ αυτά.
                           
                        3.   Κατάρτιση και εφαρμογή σχεδίων δράσης
                  
                  Το σχέδιο δράσης που αναφέρεται στο άρθρο 6 παράγραφος 1 στοιχείο β) περιέχει λεπτομερή περιγραφή των επίσημων μέτρων που έχει ή προτίθεται να λάβει το οικείο κράτος μέλος για την εξάλειψη του εν λόγω οργανισμού. Περιλαμβάνει χρονική περίοδο για την εφαρμογή καθενός από τα μέτρα. Το σχέδιο δράσης λαμβάνει υπόψη το διεθνές πρότυπο φυτοϋγειονομικών μέτρων αριθ. 9 (1) και βασίζεται σε μια ολοκληρωμένη προσέγγιση, σύμφωνα με τις αρχές που ορίζονται στο διεθνές πρότυπο φυτοϋγειονομικών μέτρων αριθ. 14 (2).
                  Στις οριοθετημένες περιοχές που αναφέρονται στο άρθρο 6 παράγραφος 1 στοιχείο α), για τις οποίες τα αποτελέσματα των ετήσιων επισκοπήσεων τα τελευταία 3 τουλάχιστον χρόνια δείχνουν ότι η εξάλειψη του εν λόγω οργανισμού είναι αδύνατη εντός ενός ακόμη έτους, το σχέδιο δράσης και η εφαρμογή του πρέπει πρώτα να εστιάζει στον περιορισμό και την καταστολή του εν λόγω οργανισμού στη ζώνη που έχει προσβληθεί, τηρώντας ταυτόχρονα την εξάλειψη ως μακροπρόθεσμο στόχο.
                  Το σχέδιο δράσης αναφέρει, τουλάχιστον, τα επίσημα μέτρα που αναφέρονται στο σημείο 2. Όσον αφορά το σημείο 2 στοιχείο α), το σχέδιο δράσης συνεκτιμά όλα τα μέτρα που απαριθμούνται στο εν λόγω σημείο και αιτιολογεί τα μέτρα που επιλέχτηκαν να εφαρμοστούν, παραθέτει περιγραφή της κατάστασης και τα επιστημονικά στοιχεία και τα κριτήρια βάσει των οποίων επιλέχτηκαν τα μέτρα.
               
            
         (1)  Κατευθυντήριες γραμμές για προγράμματα εξάλειψης παρασίτων — Πρότυπο αναφοράς ISPM αριθ. 9 της γραμματείας της Διεθνούς Σύμβασης για την Προστασία των Φυτών, Ρώμη.
      
         (2)  Η χρήση ολοκληρωμένων μέτρων σε μια προσέγγιση συστημάτων για τη διαχείριση κινδύνων — Πρότυπο αναφοράς ISPM αριθ. 14 της γραμματείας της Διεθνούς Σύμβασης για την Προστασία των Φυτών, Ρώμη.»